สวัสดีครัฟพอดีผมมีอะไรกับแฟนแต่ไม่ได้เสร็จหรือหลั่งในเลยสักครั้งแล้วประจำเดือนของแฟนในเดือนนี้ก้ไม่มาบวกกับแฟนเป็นโรคกระเพราะพอดีกินแล้วจุกแน่นไม่เรอทำให้เมนมาคลาดเคลื่อนไป13วันจากรอบเดือนปกติแต่เลือดที่ออกมามาแค่วันเดียวโดยแฟนยืนยันว่าเป็นเลือดเมนเลยหลังจากเลือดหยุดไปเว้นระยะสักประมานอาทิตก้มีเลือดสีดำออกมาอีก1วันแล้วก้หายไปแบบนี้จะเข้าข่ายท้องรึไม่ครัฟ
สวัสดีค่ะ หากมีเพศสัมพันธ์ แต่ฝ่ายชายยังไม่ได้ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น การที่ประจำเดือนยังไม่มา ก็ไม่น่าจะเกิดจากการตั้งครรภ์ แต่อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งการป่วยเป็นโรคกระเพาะอาหารอักเสบ ก็อาจมีผลทำให้ประจำเดือนมาช้าได้เช่นกันค่ะอย่างไรก็ตาม หากหลังจากที่ประจำเดือนเลื่อนไป 13 วัน ได้มีเลือดออกมา 1 วัน แล้วหยุดไป 1 สัปดาห์ แล้วมีเลือดออกมาอีก 1 วัน ถือว่าเป็นอาการเลือดออกผิดปกติ โดยอาจเกิดจากสาเหตุต่างๆ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีมดลูกอักเสบ (แต่จะมีอาการปวดท้องน้อยและตกขาวที่ผิดปกติร่วม) ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด เป็นต้นดังนั้น หากยังคงมีเลือดออกปริดปรอยมาอีกเรื่อยๆ โดยที่ไม่ได้เกิดจากการใช้ยาใดๆ แนะนำควรไปพบสูติ-นรีแพทย์เพื่อตรวจหาสาเหตุค่ะ